stanford-oval/wikipedia huggingface dataset:
เอเชียส์เน็กซต์ท็อปโมเดล ฤดูกาลที่ 1
ข้อมูลการออกอากาศ > ตอนที่ 9: Beyond Comfort

จากการคัดออกในครั้งก่อน โซเฟียและสเตฟานี่ ต้องตกเป็นสองสุดท้าย แต่พวกเธอได้รับโอกาสแก้ตัวอีกครั้ง ทำให้ไม่มีใครถูกคัดออกจากการแข่งขัน ทำให้ โซเฟีย รู้สึกผิดหวังมาก เนื่องจากเธอคิดว่า เธออยู่ในช่วงที่กำลังพัฒนาขึ้น ในขณะที่ สเตฟานี่ รู้สึกโชคดีที่ยังได้โอกาสอีกครั้ง หลังจากนั้น สาวๆจึงได้ผ่อนคลายความเครียด ด้วยการตะโกน และลงไปเล่นน้ำในสระว่ายน้ำ
ต่อมา พวกเธอได้เดินทางมาพบกับ โจอี้ มีด คิงส์ และยังได้ทำความรู้จักกับ ฟอนส์ ฮอตคัมป์ ผู้จัดการทั่วไปของ โคตี้บิวตี้ ฟาร์อีส เอ็กซ์พอร์ต โดยในสัปดาห์นี้พวกเธอ จะได้ทำโจทย์ ถ่ายโฆษณาให้กับ น้ำหอม เพลย์บอย วีไอพี สำหรับสุภาพสตรี ซึ่งพวกเธอจะต้องคิดบท เลือกเสื้อผ้า เลือกอุปกรณ์ประกอบฉาก และกำกับเองอีกด้วย ในการถ่ายโฆษณา เฮเลน่า, เคท, สเตฟานี่ และโซเฟีย ทำออกมาได้ดี ในขณะที่ เจสสิก้า ต้องพยายามอย่างหนัก และอาสธา ที่ดูไม่น่าจดจำ สุดท้ายแล้ว เฮเลน่า เป็นผู้ชนะโจทย์ครั้งนี้ โดยรางวัลที่เธอจะได้รับคือ ชุดของขวัญจาก เพลย์บอย และ น้ำหอมเพลย์บอย แบบหนึ่งเดียว ตกแต่งด้วย คริสตัล จากสวารอฟสกี้ และยังได้ทัวร์ระดับวีไอพี หนึ่งวัน ที่ยูนิเวอร์แซล สตูดิโอ สิงคโปร์  และยังจะได้เวลาในการถ่ายภาพ ครั้งต่อไปเพิ่มพิเศษอีก สิบห้านาที ด้วย
การถ่ายภาพในสัปดาห์นี้ พวกเธอจะได้สวมชุดไฮแฟชั่น ที่ออกแบบโดย ไมเคิล ซินโค่ โดยพวกเธอจะต้องสวมบทบาทเป็น นางเงือกแหวกแนว ใต้ผิวน้ำ เคท ทำออกมาได้ดีในการถ่ายภาพ โซเฟีย ประสบปัญหาในการมองหาช่างภาพใต้น้ำ สเตฟานี่ โพสท่าซ้ำๆตลอดการถ่ายภาพ เจสสิก้า โพสท่าเร็วเกินไป แต่หลังจาก ถูกช่างภาพแนะนำ เธอก็ทำออกมาได้น่าประทับใจ เฮเลน่า สวมบทบาท เป็น เมดูซ่า ทำให้เธอโพสท่าออกมาแรงเกินไป ซึ่งไม่ตรงกับโจทย์ที่เป็นนางเงือก และ อาสธา ที่มีปัญหาในการหายใจ และลืมตาใต้น้ำ
ในห้องตัดสิน กรรมการชื่นชอบภาพของ เจสสิก้า ที่ดูมีเรื่องราว และออกมาเป็นแฟชั่นชั้นสูงมาก เคท ถ่ายภาพออกมาเป็นที่น่าประทับใจ แต่ดูไม่เป็นแฟชั่นชั้นสูง โซเฟีย ถ่ายภาพออกมาได้ดี แต่อีกครั้งที่กรรมการคิดว่า เป็นภาพที่บังเอิญโชคดีมากกว่า อาสธา ที่ถ่ายภาพออกมาสวยงาม แต่บุคลิกของเธอยังดูไม่โดดเด่น เฮเลน่า ถ่ายภาพออกมาแรงเกินไป ไม่ตรงกับโจทย์ และสเตฟานี่ ถ่ายภาพออกมาธรรมดา และขาดพลังงานบนใบหน้า ต่อมา เจสสิก้า ได้ถูกเรียกชื่อเป็นคนแรกอีกครั้ง(ซึ่งติดกันเป็นครั้งที่สาม)ตามด้วย โซเฟีย,เคท และอาสธา ทิ้งให้ สเตฟานี่ ตกเป็นสองคนสุดท้ายอีกครั้ง เนื่องจากเธอยังคงถ่ายภาพออกมาได้ไม่คงที่ และกรรมการกังวลว่า เธอมีคุณสมบัติพอที่จะเป็นสุดยอดนางแบบได้หรือไม่ กับ เฮเลน่า ที่เข้าใจโจทย์ผิดในหลายๆครั้ง ทำให้เธอถ่ายภาพออกมาได้ไม่หลากหลาย สุดท้ายแล้ว เป็นที่น่าตกใจ เมื่อ สเตฟานี่ ได้รับโอกาสในการแข่งขันเป็นครั้งที่สาม ทำให้ เฮเลน่า ต้องถูกคัดออกจากการแข่งขัน
ผู้ที่ถูกเรียกชื่อคนแรก: เจสสิก้า อมรกุลดิลก
ผู้ที่ตกเป็นสองคนสุดท้าย: สเตฟานี่ เรทูยา และ เฮเลน่า ชาน
ผู้ที่ถูกคัดออก: เฮเลน่า ชาน
ช่างถ่ายภาพ: แอร่อน หว่อง
แขกรับเชิญพิเศษ: ฟอนส์ ฮอตคัมป์, แอนดรูว์ ริเวียร่า, ไมเคิล ซินโค่, ลอเรน คลาร์ก เจนเซ่น
ข้อมูลการออกอากาศ > ตอนที่ 10 : Girls on the Move

ในการตัดสินครั้งก่อน เฮเลน่า เป็นผู้ที่ต้องถูกส่งกลับบ้าน ทำให้สาวๆที่เหลือ ดีใจเป็นอย่างมาก แต่ในขณะเดียวกัน เจสสิก้า ได้ถูกเรียกชื่อคนแรกติดกันเป็นครั้งที่สามแล้ว ทำให้สาวๆในบ้าน รู้สึกว่าเธอเป็นคู่แข่งคนสำคัญที่น่ากลัว ต่อมา สาวๆได้เดินทางมาพบกับ โจอี้ มีด คิงส์ และ นักออกแบบท่าเต้น ชีน่า เซห์ เพื่อสอนการแสดงออกท่วงท่า ในรูปแบบต่างๆ และยังได้ นางแบบและวีเจชื่อดัง จากประเทศไทย พอลล่า เทเลอร์ มาช่วยฝึกการเข้าถึงบทบาท ในการถ่ายแฟชั่นอีกด้วย หลังจากนั้น พวกเธอจะได้แข่งขันกันทำโจทย์ประจำสัปดาห์ โดยจะต้องถ่าย โฆษณา และแสดงท่วงท่า ในรูปแบบของนางแบบ ให้กับ รถยตร์ ซูบารุ โดยสาวๆได้บทบาทที่แตกต่างกันดังนี้
| ผู้เข้าแข่งขัน | บทบาท |
| --- | --- |
อาสธา: สาวปาร์ตี้สุดเริด
เจสสิก้า: สาวร่ำรวยเจนโลก
เคท: สาวสนุกสนานรักธรรมชาติ
โซเฟีย: สาวนักธุรกิจองค์กร
สเตฟานี่: สาวนักช็อปทันสมัย
ในการถ่ายโฆษณา สาวๆส่วนใหญ่ทำออกมาได้ดี ในขณะที่ สเตฟานี่ ประสบปัญหาตลอดการถ่ายทำ สุดท้ายแล้ว เจสสิก้า ทำออกมาได้ดีที่สุด เธอจึงเป็นผู้ชนะการแข่งขันครั้งนี้ โดยเธอได้รับ กระเช้าของขวัญจาก ซูบารุ รวมถึง บัตรกำนัลมูลค่า หนึ่งพันดอลลาร์ และยังได้นั่งรถ ซูบารุเอ็กซ์วี เพื่อไปช็อปปิ้งอีกด้วย
การถ่ายภาพในสัปดาห์นี้ สาวๆจะต้องถ่ายทอดการเคลื่อนไหวที่เร่าร้อน ผสานเข้ากับ สีหน้าที่มีชีวิตชีวา ให้ออกมาเป็นแฟชั่น ในการถ่ายภาพ เจสสิก้า, เคท ทำออกมาได้อย่างน่าประทับใจ แต่ อาสธา ถูกตำหนิว่า แสดงสีหน้าว่างเปล่าตลอดการถ่ายภาพ
ในห้องตัดสิน กรรมการได้ใช้ ภาพในวิดีโอโฆษณา ซุบารุ มาพิจารณาประกอบในการตัดสินด้วย เคท ทำออกมาได้ดีในโฆษณา รวมถึง ภาพถ่ายที่ออกมาเร่าร้อน โซเฟีย ได้รับการตอบรับที่ดีในโฆษณา แต่ในภาพถ่าย กรรมการคิดว่า เธอดูไม่หลุดกรอบออกมาจากความสวยของตัวเอง สเตฟานี่ ถ่ายโฆษณาออกมาได้แย่ และภาพถ่ายของเธอยังดูไม่เร่าร้อนมากพอ อาสธา มีลุคส์ที่สวยมาก ในวิดีโอ แต่บุคลิกของเธอดูขาดความมั่นใจ ในขณะที่ภาพของเธอ โพสท่าออกมาได้ดี แต่สีหน้าออกมาดูว่างเปล่า เจสสิก้า ทำให้กรรมการประทับใจในวิดีโอ รวมถึง ภาพถ่ายของเธอ ที่ดูเร่าร้อน และมีพลังอย่างมาก ทำให้เธอถูกเรียกชื่อเป็นคนแรกอีกครั้ง(ติดกันเป็นครั้งที่สี่) ตามด้วย เคท และ โซเฟีย ทิ้งให้ ที่สเตฟานี่ ต้องตกเป็นสองคนสุดท้ายอีกครั้ง เนื่องจากกรรมการกังวลว่า เธอจะพัฒนาให้ตามทันสาวๆคนอื่นที่เหลือได้หรือไม่ กับ อาสธา ที่มีลุคส์ที่ดูสวยแปลกตา แต่กรรมการคิดว่า เธอยังดูขาดความพยายาม และไม่ทุ่มเทมากพอ สุดท้ายแล้ว เป็นที่น่าตกใจ เมื่อ สเตฟานี่ ได้รับโอกาสครั้งที่สี่ให้ไปต่อในการแข่งขัน ทำให้ อาสธา ที่มีผลงานโดยรวมโดดเด่นมากคนหนึ่งในการแข่งขัน ต้องถูกเป็นผู้ที่ถูกส่งกลับบ้าน
ผู้ที่ถูกเรียกชื่อคนแรก: เจสสิก้า อมรกุลดิลก
ผู้ที่ตกเป็นสองคนสุดท้าย: สเตฟานี่ เรทูยา และ อาสธา โพคาเรล
ผู้ที่ถูกคัดออก: อาสธา โพคาเรล
ช่างถ่ายภาพ: ท็อดด์ แอนโธนี่ ไทเลอร์
แขกรับเชิญพิเศษ: ชีน่า เซห์, พอลล่า เทเลอร์, เกล็น ตัน
ข้อมูลการออกอากาศ > ตอนที่ 11 : The Story So Far - The Road To Top 4

ในตอนนี้จะรวบรวมเหตุการณ์ที่ผ่านมา ตลอดการแข่งขัน ตั้งแต่เริ่มรายการมา ว่าเกิดอะไรขึ้นบ้าง และแสดงช่วงเวลาสำคัญต่างๆของสาว ที่อยู่ในการแข่งขันตั้งแต่แรก ตั้งแต่ เคท สาวที่มีบุคลิกที่เป็นที่ชื่นชอบของทุกๆคนภายในบ้าน ตลอดการแข่งขัน, บุคลิกที่ขี้เล่นของ โมนิก้า ที่แกล้งสาวๆคนอื่นด้วยการแต่งหน้า เป็นตัวตลก, เจสสิก้า โทรหาแฟนของเธอ และขอให้กำลังใจช่วยเธอในการแข่งขัน, เฮเลน่า คิดถึงแฟนของเธอมาก และร้องให้ออกมาระหว่างโทรศัพท์ และบทสนทนาแบบสนุกสนานของ เคท กับแฟนหนุ่ม
ในตอนที่8 เฮเลน่า ที่ได้เกิดอาการ ภาวะตื่นตระหนก ในห้องตัดสิน หลังจากนั้น โจอี้ มีด จึงได้เข้ามาหาเธอที่บ้านพัก รวมถึงยังได้ให้กำลังใจเธออีกด้วย ในตอนที่9 เฮเลน่า สร้างความสนุกสนาน ด้วยการสวมบทบาทเป็นคณะกรรมการในห้องตัดสิน ในตอนที่10 โจอี้ ได้สร้างความประหลาดใจแก่สาวๆด้วยการจัดอาหารค่ำสุดหรู ในบ้านพัก และเธอยังได้รว่มแบ่งปันเรื่องราวต่างๆ รวมถึงประสบการณ์ของเธอ ในระหว่างรับประทานอาหารด้วย
และเมื่อถึงช่วงใกล้จบ แดเนียล ได้เดินทางมาพบกับสาวๆ สี่คนสุดท้าย ที่บ้านพัก เพื่อแนะนำเคล็ดลับในการผสมผสานเสื้อผ้า สำหรับให้สาวๆออกไปคัดตัวอีกด้วย
แขกรับเชิญพิเศษ: เอ็มมานูเอล สตรูแบนท์
ข้อมูลการออกอากาศ > ตอนที่ 12 : Hong Kong Extravaganza

เริ่มต้นสัปดาห์นี้ โซเฟีย ประหลาดใจมาก ที่สเตฟานี่ ได้อยู่ในต่อในการแข่งขัน แทนที่จะเป็นอาสธา เนื่องจากเธอ ยืนเป็นสองคนสุดท้ายในห้องตัดสิน มาสามครั้งติดกันแล้ว และ โซเฟีย ยังได้สารภาพออกมาอีกว่า เคท ได้ทำตัวน่ารำคาญในบางครั้ง ทำให้ เคท รู้สึกเศร้าเล็กน้อย ต่อมา สาวๆได้รับจดหมาย เพื่อแจ้งให้ทราบว่า พวกเธอทั้งหมดจะต้องเก็บกระเป๋า เพื่อเดินทางไปแข่งขันต่อยัง ประเทศฮ่องกง เมื่อเดินทางมาถึง พวกเธอจึงได้เข้าไปพักที่ ห้องสวีท ของโรงแรม มิร่า ฮ่องกง และ เจสสิก้า ที่ได้ถูกเรียกชื่อเป็นคนแรกในห้องตัดสินครั้งก่อน จะได้รับการทำสปาบำบัด ของโรงแรม เป็นรางวัลพิเศษ เพิ่ม เมื่อเธอกลับมาที่ห้องพัก เธอได้สอนเคล็ดลับการโพสท่าของนางแบบ ให้กับ เคท อีกด้วย
ต่อมา นาเดีย ได้มาพบกับสาวๆที่ห้องพัก เพื่อมอบ แฟ้มสะสมผลานของพวกเธอแต่ละคน เพื่อใช้สำหรับการออกไปหางาน ในฮ่องกง และยังได้ คาร่า จี นางแบบสาว มาแนะนำเคล็ดลับในการคัดตัวเพื่อให้ได้งาน อีกด้วย โดยสาวๆได้ไปพบกับเอเจนซี่ และได้รับการจองตัวดังนี้
| ผู้เข้าแข่งขัน | เซี่ยงไฮ้ ตัง | สตาร์ซ พีเพิล | น้ำหอม เพลย์บอย | เดย์ดรีม เนชั่น | โคโคโมโจ |
| --- | --- | --- | --- | --- | --- |
| สเตฟานี่ | ✔ | - | - | ✔ | - |
| เคท | - | ✔ | - | - | ✔ |
| เจสสิก้า | - | ✔ | ✔ | ✔ | - |
โซเฟีย: -
เจสสิก้า, เคท และ สเตฟานี่ ทำออกมาได้น่าประทับใจ ในขณะที่ โซเฟีย ไม่ได้รับการจองตัวเลยซักที่เดียว สุดท้ายแล้ว เจสสิก้า ซึ่งถูกจองตัวมากที่สุด เธอจึงเป็นผู้ชนะ โดยเธอจะได้รางวัล คือ ได้พักที่ โรงแรมมิร่า ฟรีสองคืน ซึ่งเป็นโรงแรมไลฟ์สไตล์ดีไซน์เนอร์ขนาดเล็กแห่งแรกใน ฮ่องกง หลังจากนั้น พวกเธอจึงได้ไปล่องเรือ เที่ยวเมืองยามค่ำคืน ร่วมกับ นาเดีย
การถ่ายภาพในสัปดาห์นี้ พวกเธอจะได้ถ่ายภาพไฮแฟชั่น เป็น ดาราสาวชาวจีน ซึ่งได้แรงบันดาลใจจากยุค 20's ในเขตใจกลางเมือง ของฮ่องกง โดยสวมเสื้อผ้าที่ออกแบบโดย เซี่ยงไฮ้ ตัง ในการถ่ายภาพ เจสสิก้าและเคท ทำให้ แดเนียล และช่างภาพ ประทับใจเป็นอย่างมาก กับการโพสท่าที่หลากหลาย ในขณะที่ สเตฟานี่ ดูไร้ชีวิตชีวา และ โซเฟีย ที่ประสบปัญหา ในการเล่นกับชุดที่ใส่ และโพสท่าอึดอัดตลอดการถ่ายภาพ
ในห้องตัดสิน กรรมการประทับใจ ภาพของ เจสสิก้า ที่ออกมาเป็นแฟชั่นชั้นสูงมาก แต่ภาพถ่ายโดยรวมส่วนใหญ่นั้น ยังออกมาไม่ดีเท่าไหร่ สเตฟานี่ ถ่ายภาพออกมาจืดชืด และดูน่าเบื่อ โซเฟีย โพสท่างุ่มง่าม และดูไม่มั่นใจ ในขณะที่ เคท  ถ่ายภาพออกมาได้อย่างสวยงาม ทำให้เธอ ถูกเรียกชื่อเป็นคนแรก ตามมาด้วย เจสสิก้า และถึงแม้ว่า สเตฟานี่ จะทำได้ดีในการเดินแบบตอนไปหางาน แต่เมื่อเธออยู่หน้ากล้อง กลับถ่ายภาพออกมาดูนิ่งสนิท และดูน่าเบื่อ เธอจึงตกเป็นสองคนสุดท้ายอีกครั้ง ร่วมกับ โซเฟีย ที่มีหุ่นที่สวยงาม และมีศัยกภาพมาก แต่ในการหางาน เธอกลับไม่ได้รับการจองตัวเลยซักที่เดียว และภาพถ่ายโดยรวมของเธอ ยังออกมาไม่คงที่ สุดท้ายแล้ว เป็นที่ตกใจ เมื่อ นาเดีย ได้ให้โอกาสครั้งที่ห้าพร้อมยื่นภาพให้กับ สเตฟานี่ เพื่อเข้าสู่รอบตัดสินของการแข่งขัน ทำให้ โซเฟีย ต้องเป็นผู้ที่ถูกส่งกลับบ้าน
ผู้ที่ถูกเรียกชื่อคนแรก: เคท หม่า
ผู้ที่ตกเป็นสองคนสุดท้าย: สเตฟานี่ เรทูยา และ โซเฟีย วาคาบายาชิ
ผู้ที่ถูกคัดออก: โซเฟีย วาคาบายาชิ
ช่างถ่ายภาพ: อาคิฟ ฮาคาน เซเลบี
แขกรับเชิญพิเศษ: กิลเลม กัลลัส, คาร่า จี, เจน ลอมบาร์ด, ซู แวง, ฟอนต์ ฮอตคัมป์, คริสเตล ซิมิออง, จิง หว่อง, เดิร์ก แดลิเชา, เวนดี้ มัก, มาเร็ค วาน, โจนาธาน ลี
ข้อมูลการออกอากาศ > ตอนที่ 13 : Finale

หลังจากการตัดสินครั้งล่าสุด สาวๆทั้งหมด ได้เดินทางเพื่อกลับมายัง สิงคโปร์ อีกครั้ง ต่อมา พวกเธอได้พบกับ นาเดีย ที่ซึ่งจะมาเป็นผู้กำกับโฆษณา กล้องแคนน่อน เอ็กซัส ซึ่งมีหัวข้อคือ หนึ่งวันของสุดยอดนางแบบ ในการถ่ายโฆษณา เคทดูกังวล จนแสดงออกมาอย่างเห็นได้ชัด เจสสิก้า ถูกตำหนิว่า ดูจงใจมากเกินไป และ สเตฟานี่ ลืมบทที่ต้องพูด ทำให้เธอต้องพยายามอย่างหนัก
หลังจากนั้น พวกเธอจึงได้ไปถ่ายภาพแฟชั่นเพื่อขึ้นปก นิตยสาร ฮาร์เปอร์ บาร์ซาร์ โดยที่สาวๆไม่รู้เลยว่า โจอี้ มีด ได้พาคนสำคัญของพวกเธอ มาสร้างความประหลาดใจอยู่อีกห้องนึง ในการถ่ายภาพ ชุดของเคท คับมาก ทำให้เธอโพสท่าออกมาไม่หลากหลายเท่าที่ควร แต่เธอก็พยายาม จนทำได้ดีขึ้น สเตฟานี่ ทำออกมาได้ไม่ดี กับชุดที่เธอใส่ และทำให้ชุดที่ใส่ดูราคาถูก และยังโพสท่าออกมาไม่แรงพอที่จะขึ้นปก ในขณะที่ เจสสิก้า รู้สึกเครียดและกังวลก่อนการถ่ายภาพ แต่เธอก็สามารถ ทำออกมาได้อย่างน่าประทับใจ ในการโชว์รูปร่าง ส่วนเว้า ส่วนโค้ง และทำให้ชุดที่ใส่ดูมีราคาแพง ซึ่งหลังจากที่พวกเธอแต่ละคนถ่ายภาพเสร็จแล้ว จึงได้พบกับคนสำคัญ ซึ่งทำให้พวกเธอดีใจเป็นอย่างมาก
ต่อมา สาวๆได้เดินทางมาที่ พิพิธภัณฑ์สัตว์น้ำ ซึ่งเป็นสถานที่ที่ใช้ในการเดินแบบครั้งสุดท้าย พวกเธอจะได้สวมชุดราตรีที่ออกแบบโดย เฟรเดอริก ลี ซึ่งได้แรงบันดาลใจมาจาก วัฒนธรรมชาวเขาของเอเชีย โดยจะได้สาวๆที่ถูกคัดออกไปแล้ว เฮเลน่า, โซเฟีย, ทรัง, ฟีแลนโทรปี, เคย์ล่า และอาสธา รวมถึง โซฟี่ ซัมเนอร์ ผู้ชนะจาก อเมริกาส์เน็กซต์ท็อปโมเดล ฤดูกาลที่ 18 มาร่วมเดินแบบอีกด้วย ซึ่งพวกเธอ  ก็สามารถทำออกมาได้อย่างน่าประทับใจ ซึ่งหลังจากเดินแบบเสร็จ ไทรา แบงส์ จึงได้เข้ามาพูดคุยกับสาวๆที่หลังเวที
ในห้องตัดสิน ได้ ไทรา  มาร่วมเป็นคณะกรรมการในการตัดสินด้วย สเตฟานี่ ทำให้กรรมการประทับใจในการเดินแบบ และการถ่ายโฆษณา แต่ภาพถ่ายขึ้นปก ฮาร์เปอร์ บาซาร์นั้น เธอทำออกมาแย่ เนื่องจากดูขาดพลัง จนทำให้ภาพของเธอ เป็นคนเดียวที่ถูกตัดออกจนเหลือครึ่งตัว เคท เดินแบบเหมือน นักสเก็ต มากเกินไป จนดูไม่เป็นธรรมชาติ ส่วนการถ่ายโฆษณานั้น กรรมการคิดว่า ดูขาดความน่าเชื่อถือ ในส่วนของภาพถ่ายนั้น ดูสวยงามมาก แต่ไม่เป็นแฟชั่นชั้นสูง เจสสิก้า ทำให้กรรมการประทับใจในการเดินแบบ ที่ดูมีเสน่ห์และเซ็กซี่ ในขณะที่โฆษณาของเธอ ก็ดูมีความน่าเชื่อถือ และขายสินค้าได้อย่างดี ในส่วนของภาพถ่ายนั้น เธอได้โชว์สัดส่วนออกมาได้อย่างสวยงาม รวมถึงขายชุดที่ใส่ได้อีกด้วย
ในการปรึกษาหารือนั้น กรรมการคิดว่า เคท ยังเดินแบบได้ไม่ดีนัก รวมถึงไม่เป็น นางแบบแฟชั่นชั้นสูง แต่เธอเหมาะกับการขายความเซ็กซี่ และขี้เล่นมากกว่า เนื่องจากเธอมีบุคลิกที่ดูร่าเริง และสนุกสนาน ในขณะที่ สเตฟานี่ ที่ทำได้ดีทั้งการเดินแบบ และถ่ายโฆษณา แต่พัฒนาการโดยรวมตลอดการแข่งขันนั้น เธอทำได้แย่ลงไปในทุกๆสัปดาห์ และเจสสิก้า ที่มีอายุมากเกินไป ในวงการนางแบบ แต่เธอก็สามารถถ่ายภาพออกมาได้อย่างดงามสม่ำเสมอ รวมถึงชนะโจทย์บ่อยครั้ง และไม่เคยตกเป็นสองคนสุดท้ายเลยอีกด้วย สุดท้ายแล้ว หลังจากลงความเห็นแล้ว ผู้ชนะคนแรกของ เอเชียเน็กซต์ทอปโมเดล ฤดูกาลแรก คือ เจสสิก้า อมรกุลดิลก
ผู้ชิงตำแหน่งสามคนสุดท้าย: เคท หม่า, สเตฟานี่ เรทูยา และเจสสิก้า อมรกุลดิลก
เอเชีย เน็กซต์ ทอป โมเดล: เจสสิก้า อมรกุลดิลก
ผู้กำกับโฆษณา: นาเดีย ฮูทากาลุง
แขกรับเชิญพิเศษ: แครอล ลิม, เคนเน็ท โกห์, วินเนอร์ตัน "ไอนาน" หม่า, เมอร์ คิม, ปิยพันธ์ เปาอินทร์, เฟรเดอริก ลี, โซฟี่ ซัมเนอร์, ไทรา แบงส์, มารีน่า แฟร์แฟกซ์
ผู้เข้าแข่งขัน

(อายุเป็นไปตามช่วงเวลาที่ถ่ายทำรายการ)
| ผู้เข้าแข่งขัน | อายุ | ประเทศตัวแทน | บ้านเกิด | ส่วนสูง | ผลการแข่งขัน | ลำดับ |
| --- | --- | --- | --- | --- | --- | --- |
| เคย์ล่า ตัน รอง ยิง | 23 | Singapore ! สิงคโปร์ | สิงคโปร์ | 171 เซนติเมตร | ถูกคัดออกในตอนที่ 1 | 14 |
| โมนิก้า เบญจรัตน์จารุนันท์ | 19 | Thailand ! ไทย | เชียงใหม่ | 170 เซนติเมตร | ขอออกในตอนที่ 2 | 13 |
| เป่ย ซี หลิว | 24 | China ! จีน | ผู่ตง | 176 เซนติเมตร | ถูกคัดออกในตอนที่ 3 | 12 |
| ฟีแลนโทรปี วิโทโก | 24 | Indonesia ! อินโดนีเซีย | จาการ์ตา | 175 เซนติเมตร | ถูกคัดออกในตอนที่ 4 | 11-12 |
| ชเว จี | 27 | South Korea ! เกาหลีใต้ | โซล | 172 เซนติเมตร | ถูกคัดออกในตอนที่ 4 | 11-12 |
| เหงียน ถิ ถวี ทรัง | 23 | Vietnam ! เวียดนาม | ดักลัก | 182 เซนติเมตร | ถูกคัดออกในตอนที่ 5 | 9 |
| ราเชล เอราสมัส | 22 | India ! อินเดีย | อัชเมียร์ | 167 เซนติเมตร | ถูกคัดออกในตอนที่ 6 | 8 |
| เมลิสซ่า ทิง เหม่ย หลิง | 21 | Malaysia ! มาเลเซีย | กัวลาลัมเปอร์ | 168 เซนติเมตร | ถูกคัดออกในตอนที่ 7 | 7 |
| เฮเลน่า ชาน | 23 | Hong Kong ! ฮ่องกง | ฮ่องกงเขตตอนใต้ | 177 เซนติเมตร | ถูกคัดออกในตอนที่ 9 | 6 |
| อาสธา โพคาเรล | 20 | Nepal ! เนปาล | กาฐมาณฑุ | 177 เซนติเมตร | ถูกคัดออกในตอนที่ 10 | 5 |
| โซเฟีย วาคาบายาชิ | 24 | Japan ! ญี่ปุ่น | โตเกียว | 183 เซนติเมตร | ถูกคัดออกในตอนที่ 12 | 4 |
| สเตฟานี่ เรทูยา | 23 | Philippines ! ฟิลิปปินส์ | ซานเปโดร | 176 เซนติเมตร | รองชนะเลิศ | 2-3 |
| เคท หม่า | 22 | Taiwan ! ไต้หวัน | ไทเป | 175 เซนติเมตร | รองชนะเลิศ | 2-3 |
| เจสสิก้า อมรกุลดิลก | 26 | Thailand ! ไทย | กรุงเทพมหานคร | 177 เซนติเมตร | ชนะเลิศ | 1 |
ข้อมูลการแข่งขัน > ลำดับการเรียกชื่อ

| ลำดับ | ตอนที่> 1 | ตอนที่> 2 | ตอนที่> 3 | ตอนที่> 4 | ตอนที่> 5 | ตอนที่> 6 | ตอนที่> 7 | ตอนที่> 8 | ตอนที่> 9 | ตอนที่> 10 | ตอนที่> 12 | ตอนที่> 13 |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| 1 | เฮเลน่า | อาสธา | เฮเลน่า | โซเฟีย | เคท | โซเฟีย | เจสสิก้า | เจสสิก้า | เจสสิก้า | เจสสิก้า | เคท | เจสสิก้า |  |  |
| 2 | สเตฟานี่ | โซเฟีย | สเตฟานี่ | อาสธา | อาสธา | เจสสิก้า | สเตฟานี่ | เคท | โซเฟีย | เคท | เจสสิก้า | เคท สเตฟานี่ |  |  |
| 3 | ราเชล | เจสสิก้า | จี | สเตฟานี่ | เจสสิก้า | สเตฟานี่ | เคท | อาสธา | เคท | โซเฟีย | สเตฟานี่ | เคท สเตฟานี่ |  |  |
| 4 | ทรัง | เฮเลน่า | ราเชล | เคท | เฮเลน่า | อาสธา | อาสธา | เฮเลน่า | อาสธา | สเตฟานี่ | โซเฟีย |  |  |  |
| 5 | เจสสิก้า | เคท | ฟีแลนโทรปี | เมลิสซ่า | ราเชล | เมลิสซ่า | โซเฟีย | โซเฟีย สเตฟานี่ | สเตฟานี่ | อาสธา |  |  |  |  |
| 6 | อาสธา | ทรัง | โซเฟีย | เจสสิก้า | สเตฟานี่ | เฮเลน่า | เฮเลน่า | โซเฟีย สเตฟานี่ | เฮเลน่า  |  |  |  |  |  |
| 7 | โมนิก้า | เป่ย ซี | เมลิสซ่า | ราเชล | โซเฟีย | เคท | เมลิสซ่า |  |  |  |  |  |  |  |
| 8 | ฟีแลนโทรปี | เมลิสซ่า | เจสสิก้า | เฮเลน่า | เมลิสซ่า | ราเชล |  |  |  |  |  |  |  |  |
| 9 | เป่ย ซี | ฟีแลนโทรปี | เคท | ทรัง | ทรัง |  |  |  |  |  |  |  |  |  |
| 10 | เคท | จี สเตฟานี่ | ทรัง | ฟีแลนโทรปี จี |  |  |  |  |  |  |  |  |  |  |
| 11 | โซเฟีย | จี สเตฟานี่ | อาสธา | ฟีแลนโทรปี จี |  |  |  |  |  |  |  |  |  |  |
| 12 | จี | ราเชล | เป่ย ซี |  |  |  |  |  |  |  |  |  |  |  |
| 13 | เมลิสซ่า | โมนิก้า  |  |  |  |  |  |  |  |  |  |  |  |  |
| 14 | เคย์ล่า |  |  |  |  |  |  |  |  |  |  |  |  |  |

ผู้ชนะเลิศการแข่งขัน
ผู้ที่ถูกคัดออกจากการแข่งขัน
ผู้ที่ขอออกจากการแข่งขัน
ผู้เข้าแข่งขันที่ชนะการแข่งขันประจำสัปดาห์
ผู้เข้าแข่งขันที่ชนะการแข่งขันประจำสัปดาห์แต่ถูกคัดออก
ผู้ที่ไม่ได้ยืนในห้องตัดสินระหว่างการเรียกชื่อ
ผู้ที่ยืนเป็นสองคนสุดท้าย แต่ไม่ถูกคัดออกจากการแข่งขัน
ตอนที่ 2 โมนิก้า ต้องออกจากการแข่งขันอย่างกะทันหัน เนื่องจากเธอได้ทราบข่าวว่า คุณพ่อของเธอเข้าโรงพยาบาล, ราเชล ไม่ได้ยืนในห้องตัดสินในระหว่างการเรียกชื่อ เนื่องจากเธอเป็นลม จึงต้องพาตัวเธอส่งโรงพยาบาลอย่างกะทันหัน เธอจึงไม่ได้ถูกเรียกชื่อในห้องตัดสิน ในขณะเดียวกัน จี และสเตฟานี่ตกเป็นสองคนสุดท้าย แต่ไม่มีใครถูกคัดออกเนื่องจากโมนิก้าได้ออกจากการแข่งขันไปก่อนหน้านี้
ตอนที่ 4 ฟีแลนโทรปี และจี ตกเป็นสองคนสุดท้าย และถูกคัดออกจากการแข่งขันทั้งคู่
ตอนที่ 8 สเตฟานี่ และโซเฟีย ตกเป็นสองคนสุดท้าย แต่ไม่มีใครถูกคัดออกจากการแข่งขัน
ตอนที่ 11 เป็นตอนประมวลภาพการแข่งขัน
ข้อมูลการแข่งขัน > การแปลงโฉม

อาสธา : ซอยสั้น สไลด์เทด้านหน้า
เป่ย ซือ : ตัดสั้นระดับไหล่ เพิ่มหน้าม้า และย้อมสีน้ำเงินเข้ม
ฟีแลนโทรปี : ตัดสั้น ทรง ดัชท์บอย และย้อมสีแดง
เฮเลน่า : ตัดสั้นระดับคาง และทำไฮไลท์สีบลอนด์ ได้แรงบันดาลใจจาก วิกทอเรีย เบคแคม
จี : ตัดหน้าม้า และย้อมสีแดงเพลิง
เจสสิก้า : ตัดสั้นทรง ภูติน้อย และย้อมสีน้ำตาลเข้มประกายทอง
เคท : ย้อมสีฮันนี่บลอนด์
เมลิสซ่า : ซอยผม ตัดหน้าม้า และทำไฮไลท์ ได้แรงบันดาลใจจาก คีโมร่า ลี ซิมมอนส์
ราเชล : ตัดผมสั้น ทรงภูติน้อย และย้อมสีน้ำตาลเข้ม ได้แรงบันดาลใจจาก เซลิต้า อีแบงส์
โซเฟีย: ย้อมสีดำเข้ม
สเตฟานี่ :ดัดหยิกฟู และย้อมสีชมพูเข้ม
ทรัง : ตัดสไลด์ไล่ระดับด้านข้าง
ข้อมูลการแข่งขัน > การแข่งขัน

สัปดาห์ที่ 1  : ถ่ายภาพเป็นสาวแปลก ร่วมกับอุปกรณ์ประกอบฉาก ในย่านชุมชนของอินเดีย
สัปดาห์ที่ 2  : ถ่ายภาพกลุ่ม โดยใส่เสื้อผ้าจาก "ปราด้า" เสมือนเป็นเจ้าหญิง ให้กับ นิตยสาร "ฮาร์เปอร์ส บาซาร์"
สัปดาห์ที่ 3  : ถ่ายภาพสัตว์ต่างๆในจักรราศีของจีน
สัปดาห์ที่ 4  : ถ่ายภาพเป็นนักมวยสาวสุดเซ็กซี่ ร่วมกับ "เจสัน ก็อดฟรีย์"
สัปดาห์ที่ 5  : ถ่ายภาพเป็นสาวแถบชายฝั่งริเวียร่าฝรั่งเศส ในรีสอร์ท ที่อินโดนีเซีย
สัปดาห์ที่ 6  : ถ่ายภาพบิวตี้ ช็อท ให้กับ ผลิตภัณฑ์จัดแต่งทรงผม "เทรเซมเม่"
สัปดาห์ที่ 7  : ถ่ายภาพการกุศลให้กับ "องค์การกองทุนสัตว์ป่าโลกสากล"
สัปดาห์ที่ 8  : ถ่ายภาพแฟชั่นชั้นสูงในชุดเดรสสีแดง ที่หน้าอาคารซึ่งเป็นสัญลักษณ์ของนิวยอร์ก
สัปดาห์ที่ 9  : ถ่ายภาพแฟชั่นชั้นสูงเป็นนางเงือก ใต้ผิวน้ำ ในชุดที่ออกแบบโดย "ไมเคิล ซินโค่"
สัปดาห์ที่ 10  : ถ่ายภาพขาว-ดำ ในหัวข้อ "การเคลื่อนไหวร่างกายแบบเร่าร้อน"
สัปดาห์ที่ 11  : ถ่ายภาพเป็นดาราสาวชาวจีนยุค 20's ใจกลางเมือง ฮ่องกง ในชุดที่ออกแบบโดย "เซี่ยงไฮ้ แทง"
รอบ 3 คนสุดท้าย  : ถ่ายโฆษณาให้กับ "แคนน่อน เอ็กซัส" 2013, ถ่ายภาพขึ้นปกนิตยสาร "ฮาร์เปอร์ส บาซาร์ สิงคโปร์", เดินแบบในระดับมืออาชีพให้กับเสื้อผ้าที่ออกแบบโดย ดีไซน์เนอร์ชาวสิงคโปร์ "เฟรเดอริก ลี"
บุคคลที่เกี่ยวข้องกับรายการ

นาเดีย ฮูทากาลุง - กรรมการหลัก
ท็อดด์ แอนโธนี่ ไทเลอร์ - กรรมการ, ช่างภาพแฟชั่น
แดเนียล บอย - ผู้กำกับการถ่ายภาพ
โจอี้ มีด คิงส์ - ที่ปรึกษานางแบบ
แหล่งข้อมูลอื่น

The official site of Asia's Next Top Model เก็บถาวร 2012-11-04 ที่ เวย์แบ็กแมชชีน
Asia's Next Top Model on Facebook page
Asia's Next Top Model channel on YouTube
Ice-TV's official site เก็บถาวร 2019-07-20 ที่ เวย์แบ็กแมชชีน
กีฬาฟันดาบในโอลิมปิกฤดูร้อน 2020 – ฟอยล์ บุคคลหญิง

| กีฬาฟันดาบ ใน โอลิมปิกฤดูร้อน 2020 |
| --- | --- | --- |

นักกีฬา   รอบคัดเลือก
| เอเป้ | ชาย | หญิง |
| เอเป้ทีม | ชาย | หญิง |
| ฟอยล์ | ชาย | หญิง |
| ฟอยล์ทีม | ชาย | หญิง |
| เซเบอร์ | ชาย | หญิง |
| เซเบอร์ทีม | ชาย | หญิง |
ด ค ก
การแข่งขันกีฬาฟันดาบในโอลิมปิกฤดูร้อน 2020 – ฟอยล์ บุคคลหญิง เป็น 1 ใน 6 รายการแข่งขันฟันดาบที่โตเกียว ประเทศญี่ปุ่น จะจัดขึ้นระหว่างวันที่ 25 กรกฎาคม พ.ศ. 2564 ที่มากูฮาริเม็สเซะ ครั้งนี้จัดการแข่งขันกีฬาฟันดาบในโอลิมปิกเป็นครั้งที่ 23 ในโอลิมปิกฤดูร้อน จะมีนักกีฬาเข้าร่วมแข่งขัน 34 คน จาก 18 ประเทศ
ภูมิหลัง

นี่จะเป็นการปรากฏตัวครั้งที่ 23 ของรายการนี้ ซึ่งจัดขึ้นในโอลิมปิกฤดูร้อนทุกครั้ง นับตั้งแต่มีการบรรจุกีฬาฟันดาบของผู้หญิงในปี 1924
แชมป์โอลิมปิกที่คนล่าสุดคือ อินนา เดริกลาโซวา จากรัสเซีย เธอยังเป็นแชมป์โลก (2019) ซึ่งครองแชมป์โลกปี 2015 และ 2017 ด้วยเช่นกัน การแนะนำจาก Olympics.com ระบุว่าเดริกลาโซวาเป็นดาวเด่นของทีมฟันดาบรัสเซียที่แข็งแกร่ง
การคัดเลือก

บทความหลัก: กีฬาฟันดาบในโอลิมปิกฤดูร้อน 2020 – รอบคัดเลือก
ปฏิทินการแข่งขัน

เวลาทั้งหมดเป็นเวลามาตรฐานญี่ปุ่น (UTC+9).
| วันที่ | เวลา | รอบ |
| --- | --- | --- |

| อาทิตย์, 25 กรกฎาคม 2021 | 9:00       18:00   | รอบ 64 คน รอบ 32 คน รอบ 16 คน รอบก่อนรองฯ รอบรองฯ ชิงชนะเลิศ |
คณะบริหารธุรกิจ มหาวิทยาลัยเทคโนโลยีราชมงคลอีสาน

| --- | --- |
Faculty of Business Administration, Rajamangala University of Technology Isan

สถาปนา: 5 มิถุนายน พ.ศ. 2499
คณบดี: อ.ดร.อนิรุธ พิพัฒน์ประภา
ที่อยู่: 744 ถ.สุรนารายณ์ ต.ในเมือง อ.เมือง จ.นครราชสีมา รหัสไปรษณีย์ 30000
วารสาร: -
สี: สีฟ้า  (   )
สถานปฏิบัติ: มหาวิทยาลัยเทคโนโลยีราชมงคลอีสาน
เว็บไซต์: http://www.ba.rmuti.ac.th
คณะบริหารธุรกิจ มหาวิทยาลัยเทคโนโลยีราชมงคลอีสาน เป็น 1 ใน 4 คณะ ของศูนย์กลางมหาวิทยาลัยเทคโนโลยีราชมงคลอีสาน
ประวัติ

ในปี พ.ศ. 2499 วิทยาลัยเทคนิคภาคตะวันออกเฉียงเหนือนครราชสีมาเปิดสอนสำหรับระดับอาชีวศึกษาขึ้นสูง(ปวส.) อยู่ 3 แผนกวิชา คือแผนกวิชาการบัญชี แผนกวิชาเลขานุการ และแผนกวิชาช่างก่อสร้าง โดยวิทยาลัย ฯ อยู่ห่างจากศูนย์กลางเมืองนครราชสีมา ประมาณ 3 กิโลเมตร เนื้อที่ทั้งหมดประมาณ 300 ไร่ วิทยาเขตฯ เริ่มดำเนินการเรียนการสอนวันแรก เมื่อวันที่ 5 มิถุนายน พ.ศ. 2499 โดยใช้อาคารไม้ของโรงเรียนการช่างนครราชสีมา เป็นที่เรียน เมื่อวันที่ 26 กรกฎาคม พ.ศ. 2499 มีพิธีวางศิลาฤกษ์อาคารหลังแรก (คณะวิชาบริหารธุรกิจ ปัจจุบัน มีอาคารใหม่ 9 ชั้นขึ้นมาแทน) โดยมี ฯพณฯ พลเอกมังกร พรหมโยธี รัฐมนตรี ว่าการกระทรวงศึกษาธิการ ในขณะนั้นเป็นประธาน นับตั้งแต่ปีการศึกษา 2500 เป็นต้นมา วิทยาเขตฯ ได้ขยายตัวทั้งด้านอาคารเรียน สถานที่วัสดุ-ครุภัณฑ์ บุคลากร และได้ขยายการศึกษาโดยเปิดแผนกวิชา และระดับการศึกษา  เพิ่มขึ้น เป็นลำดับ
สาขาวิชาและหน่วยงาน > สาขาวิชา

สาขาวิชาการบัญชี
หลักสูตรบัญชีบัณฑิต เปิดสอน : ปริญญาตรี,ปริญญาตรี(เทียบโอน)
สาขาวิชาการเงิน
หลักสูตรบริหารธุรกิจบัณฑิต สาขาวิชาการเงิน เปิดสอน : ปริญญาตรี 4 ปี, ปริญญาตรี (เทียบโอน 2 ปี ภาคปกติ, ภาคสมทบ เสาร์ – อาทิตย์)
สาขาวิชาการตลาด
หลักสูตรบริหารธุรกิจบัณฑิต สาขาวิชาการตลาด เปิดสอน : ปริญญาตรี 4 ปี, ปริญญาตรี (เทียบโอน 2 ปี ภาคปกติ, ภาคสมทบ เสาร์ – อาทิตย์)
สาขาวิชาการจัดการ
หลักสูตรบริหารธุรกิจบัณฑิต สาขาวิชาการจัดการ (การจัดการทั่วไป,การจัดการอุตสาหกรรม) เปิดสอน : ปริญญาตรี 4 ปี, ปริญญาตรี (เทียบโอน)
หลักสูตรบริหารธุรกิจบัณฑิต การจัดการโลจิสติกส์ เปิดสอน : ปริญญาตรี 4 ปี
หลักสูตรบริหารธุรกิจบัณฑิต สาขาวิชาการจัดการธุรกิจการบิน เปิดสอน : ปริญญาตรี 4 ปี
สาขาวิชาระบบสารสนเทศ
หลักสูตรบริหารธุรกิจบัณฑิต สาขาวิชาระบบสารสนเทศและนวัตกรรมธุรกิจดิจิทัล เปิดสอน : ปริญญาตรี 4 ปี
หลักสูตรบริหารธุรกิจบัณฑิต สาขาวิชาคอมพิวเตอร์ธุรกิจ (ต่อเนื่อง) เปิดสอน : ปริญญาตรี (ต่อเนื่อง) 2 ปี
สาขาวิชาและหน่วยงาน > ศูนย์

สภาวิชาชีพบัญชี ในพระบรมราชูปถัมภ์ สำนักงานสาขานครราชสีมา
บัณฑิตศึกษา
สาขาวิชาและหน่วยงาน > หน่วยงาน

สำนักงานคณบดี เก็บถาวร 2021-05-17 ที่ เวย์แบ็กแมชชีน
ฝ่ายบริหาร เก็บถาวร 2021-05-17 ที่ เวย์แบ็กแมชชีน
ฝ่ายพัฒนานักศึกษา เก็บถาวร 2021-05-17 ที่ เวย์แบ็กแมชชีน
ฝ่ายวิชาการและวิจัย เก็บถาวร 2021-04-17 ที่ เวย์แบ็กแมชชีน
ฝ่ายแผนและประกันคุณภาพการศึกษา
หน่วยงานและหลักสูตร

คณะบริหารธุรกิจ มหาวิทยาลัยเทคโนโลยีราชมงคลอีสาน ประกอบด้วย 5 สาชาวิชา เปิดการเรียนการสอนในระดับประกาศนียบัตรวิชาชีพชั้นสูง  ปริญญาตรี  และปริญญาโท  ภาควิชาและหลักสูตรที่คณะเปิดการเรียนการสอน มีดังนี้
| ระดับปริญญาตรี | ระดับปริญญาโท |
| --- | --- |
 หลักสูตรบัญชีบัณฑิต สาขาวิชาการบัญชี:  หลักสูตรบัญชีมหาบัณฑิต สาขาการบัญชี '
 หลักสูตรบริหารธุรกิจบัณฑิต สาขาวิชาการเงิน:  หลักสูตรบริหารธุรกิจมหาบัณฑิต MBA (Master of Business Administration)
 หลักสูตรบริหารธุรกิจบัณฑิต สาขาวิชาการตลาด - การบริหารการตลาด  สาขาวิชาการตลาด - การตลาดดิจิทัล  สาขาวิชาการตลาด - การจัดการธุรกิจการค้าสมัยใหม่: 
 หลักสูตรบริหารธุรกิจบัณฑิต สาขาวิชาการจัดการอุตสาหกรรม  สาขาวิชาการจัดการทั่วไป  สาขาวิชาการจัดการโลจิสติกส์  สาขาวิชาการจัดการธุรกิจการบิน:    
 หลักสูตรบริหารธุรกิจบัณฑิต สาขาวิชาระบบสารสนเทศทางคอมพิวเตอร์  สาขาวิชาคอมพิวเตอร์ธุรกิจ (ต่อเนื่อง)  สาขาวิชาระบบสารสนเทศและนวัตกรรมธุจกิจดิจิทัล: 
: